סופיה ורגרה

סופיה מרגריטה ורגרה ורגרה (בספרדית: Sofía Margarita Vergara Vergara; נולדה ב-10 ביולי 1972) היא שחקנית, דוגמנית, מנחת טלוויזיה ויזמית קולומביאנית-אמריקאית. נודעת בזכות כיכובה כגלוריה פריצ'ט בסדרה הקומית של רשת ABC; "משפחה מודרנית", עבורו הייתה מועמדת לארבעה פרסי אמי ולארבעה פרסי גלובוס הזהב לשחקנית הטובה ביותר. סופיה מרגריטה ורגרה ורגרה נולדה בברנקייה, קולומביה. הוריה היו מרגריטה ורגרה דה ורגרה, עקרת בית, וחוליו אנריקה ורגרה רובאיו, עובד בתעשיית המזון. חמשת אחיה ואחיותיה נהגו לכנות אותה "טוטי". חונכה בחינוך קתולי אדוק ולמדה בבית ספר פרטי אנגלי-ספרדי. למדה רפואת שיניים באוניברסיטה בקולומביה במשך שלוש שנים. במהלך לימודיה קיבלה הצעות דוגמנות רבות ועבודה בתעשיית הבידור, ולבסוף עזבה את בית הספר לרפואת שיניים לטובתם. ב-1998, אחיה של ורגרה, רפאל, נרצח בבוגוטה במהלך ניסיון חטיפה, ובעקבות התקרית החליטה כל המשפחה לעקור למיאמי. אחותה, בנה ואמה גם עברו איתה. אחותה הגדולה, סנדרה אף היא שחקנית, שמשחקת בעיקר תפקידי אורח בקולנוע ובטלוויזיה בארצות הברית. ורגרה התגלתה על ידי צלם בחוף הים, ועד מהרה החלה לקבל הצעות בתחום הדוגמנות והטלוויזיה. על פי מאמר בגיליון מינואר 2002 במגזין מקסים ורגרה חששה להופיע בטלוויזיה לפני שתבקש רשות לעשות זאת מהמורים הקתוליים שלה. הופעתה הראשונה בטלוויזיה הייתה בגיל 17 בפרסומת לפפסי ששודרה בכול רחבי אמריקה הלטינית. גובהה של ורגרה הוא 1.70 וצבע שערה הטבעי בלונדיני, אך לרוב מתבקשת לצבוע אותו לחום כדי שיהיה לה מראה יותר לטיני לתפקידיה הטלוויזיוניים. בגיל 20 עברה ורגרה לבוגוטה בירת קולומביה, שם עבדה בטלוויזיה וכדוגמנית מסלול. בשנים 1998, 2000, ו-2002 ורגרה דגמנה בצילומים ללוחות שנה ופוסטרים. בין 1995 ל-1998 היא הנחתה לצד מנחה הטלוויזיה הארגנטינאי פרננדו פיורה את תוכנית הטיולים "Fuera de serie", בה סיקרה מקומות אקזוטיים ברחבי העולם. התוכנית הפכה אותה לכוכבת באמריקה הלטינית וחשפה אותה גם לקהל בארצות הברית. בשנת 1999, לאחר שכבר הגיעה לארצות הברית, הנחתה את השעשועון "A que no te atreves" בשפה הספרדית. בשנת 2000 הנחתה את תוכנית הריקודים השבועית "Club La Bomba" שעלתה בבכורה ב-28 ביולי בערוץ MSG Metro Channels (בבעלות AMC) שכבר הספיק לפשוט רגל ולהיסגר. הופיעה בתפקיד אורח בפתיחת העונה הרביעית בסדרה "הפמליה" של HBO. בשנת 2004 שיחקה בסרט הקומי "הכל כלול", הסרט נקטל על ידי המבקרים ונכשל בקופות. ב-2005 הופיעה ורגרה בקומדיית המצבים של רשת ABC "נכסים חמים", ובהמשך אותה שנה שיחקה בדרמה שמספרת על תרבות הסקייטבורד, "שליטי דוגטאון" בבימויה של קתרין הארדוויק. בשנת 2007 השתתפה בסיטקום "אבירי השפע", גם היא של ABC, והיא בוטלה לאחר עונה אחת. בשנת 2008 שיחקה בתפקיד שריל בקומדיה "לפגוש את הבראונים" לצד טיילר פרי שגם ביים. בשנת 2009 החלה לככב בקומדיית מצבים נוספת של רשת ABC, "משפחה מודרנית". על תפקידה הייתה מועמדת ב-2010, 2011, 2012 ו-2013 לפרס אמי בקטגוריית שחקנית המשנה הטובה ביותר בסדרת קומדיה, לארבעה פרסי גלובוס הזהב ולשלושה פרסי גילדת שחקני המסך. ב-2009 השתתפה במחזמר "שיקגו" בברודוויי, בו גילמה את דמותה של מאמא במשך חמישה שבועות. ב-18 ביולי 2012 דירג אותה מגזין "פורבס" כאישה המרוויחה ביותר בטלוויזיה עם שכר של 19 מיליון דולר בשנת 2011–2012. במקביל לקריירה בהוליווד, המשיכה ורגרה להופיע על המסכים גם בקולומביה. ב-2007 גילמה את דמותה של אליסיה אוביידו בסדרת הטלוויזיה "Amas de Casa Desesperadas", הגרסה הקולומביאנית ל"עקרות בית נואשות", כשדמותה היא הגרסה הקולומביאנית של מארי אליס יאנג. כמו כן, הייתה לה הופעת אורח בטלנובלה המקסיקנית "Fuego en la sangre". בנוסף, הופיעה בסדרת הדרמה של ABC "צרות של עשירים", בתפקיד המאהבת של ג'רמי דרלינג. ב-2020 הצטרפה לצוות השופטים בעונתה ה-15 של התוכנית "America's Got Talent". באותה שנה השתתפה בקליפ לשיר "YO VISTO ASÍ" של הראפר באד באני. בשנת 1990, נישאה בגיל 18 לבן זוגה מימי התיכון ג'ו גונזלס, ומנישואים אלו נולד להם בן אחד משותף, מנולו שנולד ב-1991, אך ורגרה וגונזלס התגרשו ב-1993. לאחר מכן החלה לצאת עם איש חיי הלילה כריס פאצ'לו, אך השניים נפרדו ב-1998. ב-2010 החלה זוגיות עם איש העסקים האמריקאי ניק לייב (אנ'), כשב-2012 הם אף התארסו, אך לבסוף נפרדו במאי 2014. בדצמבר 2014 התארסה לשחקן האמריקאי ג'ו מנגנלו. ב-21 בנובמבר 2015 הם התחתנו בפאלם ביץ' בפלורידה. הם הודיע כי הם מתגרשים ביולי 2023. בשנת 2000 אובחן אצל ורגרה סרטן בלוטת התריס והיא נאלצה לעבור ניתוח להסרת הגידול ב-2003. בדצמבר 2014, סיפרה בתוכנית האירוח של "ג'ימי קימל לייב" על כך שקיבלה גם אזרחות אמריקאית לאחר שצלחה את מבחני ההתאזרחות. אתר האינטרנט הרשמי של סופיה ורגרה (באנגלית) סופיה ורגרה, ברשת החברתית פייסבוק סופיה ורגרה, ברשת החברתית אקס (טוויטר) סופיה ורגרה, ברשת החברתית אינסטגרם סופיה ורגרה, באתר פינטרסט סופיה ורגרה, במסד הנתונים הקולנועיים IMDb (באנגלית) סופיה ורגרה, באתר AllMovie (באנגלית) סופיה ורגרה, באתר Rotten Tomatoes (באנגלית) סופיה ורגרה, באתר Metacritic (באנגלית) סופיה ורגרה, במסד הנתונים הקולנועיים KinoPoisk (ברוסית) סופיה ורגרה, באתר MusicBrainz (באנגלית) סופיה ורגרה, באתר Discogs (באנגלית) סופיה ורגרה, באתר Genius מערכת יחסים, הרבה יותר מסקסית: סיפורה המטורף של סופיה ורגרה, באתר Xnet‏, 3 בפברואר 2012 איילה אור-אל, סופיה צדקה: מה סוד הקסם של סופיה ורגרה?, באתר nrg‏, 28 בפברואר 2012 מערכת יחסים, סקסי טיים: סופיה ורגרה יודעת מה נשים רוצות, באתר Xnet‏, 20 במרץ 2012 יניר דקל, סופיה ורגרה: "מכון הכושר הוא עינוי בשבילי", באתר ynet, 16 בפברואר 2013 מערכת יחסים, בחירתה של סופיה: האם זהו סוף סיפור ההצלחה של סופיה ורגרה?, באתר Xnet‏, 29 בינואר 2014 שרה באהר, ניו יורק טיימס, סופיה ורגרה: "אם אצטרך להרוג מישהו למען בני, לא אהסס", באתר הארץ, 11 בפברואר 2024 סופיה ורגרה, באתר אנציקלופדיה בריטניקה (באנגלית) Sofia Vergara, Joe Manganiello: Everything We Know About Their Wedding Sofia Vergara, Joe Manganiello to marry this weekend Sofia Vergara and Joe Manganiello Announce Divorce After 7 Years of Marriage | Entertainment Tonight, www.etonline.com, ‏2023-07-17 (באנגלית אמריקאית)